पावटा ग्रामीण | फतेहपुरा के राजकीय उच्च माध्यमिक विद्यालय में बुधवार को यादव समाज पावटा तहसील के अध्यक्ष रामनिवास यादव की अध्यक्षता में प्रतिभा सम्मान समारोह हुआ। प्रधानाचार्य अजय गौतम ने कहा कि प्रतिभाओं का छोटे स्तर पर भी सम्मान होना बहुत जरूरी है। छोटे स्तर पर प्रतिभाओं का सम्मान होने से प्रतिभाओं में निखार आता है और उन्हें आगे बढ़ने का मौका मिलता है। तहसील अध्यक्ष रामनिवास यादव, सरपंच हरिसिंह यादव, बजरंग लाल यादव, किशन लाल गुरुजी, फतेहपुरा ग्राम इकाई अध्यक्ष रामवतार यादव आदि ने कहा कि लगन व मेहनत के साथ एक लक्ष्य निर्धारित करके आगे बढ़ना चाहिए। सामाजिक कार्यकर्ता बजरंग लाल यादव, गिरधारी लाल यादव, जगदीश जाजिम, बद्री डाबड़, रणजीत सिंह शेखावत आदि मौजूद थे।